**Nico & Vinz** (tidligere **Envy**) er en rapduo fra Oslo som består av Nicolay Sereba og Vincent Dery. Gruppa ble stiftet i 2009. Gjennombruddet fikk de i 2011 da de vant bandkonkurransen Emergenza i Tyskland. Sangen «One Song» ble en hit, og musikkvideoen vant Spellemannprisen 2011. Duoen ble kåret til Årets spellemann under Spellemannprisen 2014.

Medlemmer
---------

* **Kahouly Nicolay "Nico" Sereba** (født 1990) er fra Holmlia. Han har ivoriansk far og norsk mor. Han er bror til fotballspiller, Didrik Sereba (f. 1995).
* **Vincent «Vinz» Dery** (født 1990) er fra Lambertseter, også kalt *«Vinzy V»*. Begge hans foreldre kom til Norge fra Ghana.

Historie
--------

Duoen under en opptreden på Fornebu i 2011, da under navnet *Envy*.  Foto: C. Hill 
I desember 2010 slapp de mixtapen «Dreamworks: Why not me?» gratis på internett, og kort tid etterpå ble de kåret til Ukas Urørt på NRK P3. De ble invitert til By:Larm i februar 2011, der de opptrådte med liveband og tre kvinnelige korister og fikk gode kritikker.

I mars 2011 gikk Nico & Vinz i studio med produsenten Nasty Kutt og spilte inn låta «One Song». Sangen nådde etter hvert A-lista på landets største radiostasjoner. Nico & Vinz ble etter dette invitert til større festivaler som Hove- og Slottsfjellfestivalen. Konsertopptak av fotografen Jonas Meek Strømman resulterte i musikkvideoen til «One Song», som kom i august. Videoen ble sendt på Svisj, MTV og The Voice og vant Spellemannprisen 2011 for Årets musikkvideo. Samme sommer spilte Envy på Øyafestivalen og vant den nordiske Emergenzafinalen i Stockholm, en internasjonal live-konkurranse for usignerte band, og deretter den internasjonale finalen i Berlin.

Høsten 2011 gikk duoen i studio for å arbeide med debutalbumet sitt, som skulle utgis på deres eget plateselskap 5 Star Entertainment. Andre singel fra albumet, «Go Loud», ble sluppet i februar 2013. Nico & Vinz leide Telenor Arena til innspillingen, og sammen med regissør Kavar Singh produserte de musikkvideoen. Etter singelslippet ble Envy med på en norgesturné arrangert av Kreftforeningen og P4 for å skape blest rundt «Krafttak mot kreft». Deretter ble debutalbumet *The Magic Soup And The Bittersweet Faces* sluppet 27. april 2012 på Rockefeller sammen med artister som Kaveh, Nico D og Admiral P. Albumet ble ikke like godt tatt imot som live-opptredene deres.

Da regjeringen 31. mai 2012 inviterte til folkefest med underholdning fra scenen foran operataket for å hylle kongeparets 75-årsdager, var Envy blant artistene.

Sommeren 2012 dro de til Tyskland for sin første utenlandsturné, og på en uke spilte de på en rekke klubber i Berlin og på en festival i Luxembourg. Tilbake i Norge holdt de konserter på Hovefestivalen, Slottsfjellfestivalen, samt den nye festivalen i Holmenkollen, Kollen Sommerfestival.

I 2013 var de blant artistene som opptrådte under Nobels fredspriskonserten i Oslo Spektrum. Duoen ble kåret til den norske vinneren av EBBA-prisen for 2014, en europeisk pris som deles ut til fremadstormende artister eller grupper fra ulike land som har nådd publikum utenfor sitt eget land for første gang.

I 2014 byttet gruppa navn til Nico & Vinz i forbindelse med USA-satsing. Albumet *Black Star Elephant* kom ut i 2014 til stor suksess, både i Norge og i utlandet. En rekke opptredener på amerikanske TV-show fulgte i kjølvannet av utgivelsen. Albumet ble nominert til Spellemannprisen 2014 i klassen popgruppe for albumet og duoen ble kåret til Årets spellemann under utdelingen.

Duoen brøt med sin manager Amanuel Kidane i 2016.

Diskografi
----------

Singler
* 2017: «Intrigued»
* 2016: «Hold it Together»
* 2015: «That's how you know»
* 2014: «When the Day Comes»
* 2013: «In Your Arms»
* 2013: «Am I Wrong»
* 2012: «Go Loud»
* 2011: «One Song»
* 2010: «Set to Go»

Album
* 2017: Elephant in the Room
* 2014: *Black Star Elephant*
* 2012: *The Magic Soup and The Bittersweet Faces*

Mixtapes
* 2011: *Dreamworks: Why Not Me*

Referanser
----------

1. ↑  Envy skifter navn - p3.no
2. ↑  Kristin Evensen Giæver (31. januar 2011). Envy - det neste store? *NRK P3 Urørt*
3. ↑  Andreas Øverland (20. februar 2011). Envy - By:larm, Teltet: Misunnelsesverdig tight. *NRK Lydverket*
4. ↑  Videopremiere: Envy - "One Song" Arkivert 17. april 2012 hos Wayback Machine. *Kingsize* (4. august 2011)
5. ↑  Emergenza: http://www.emergenza.net/1/news.asp?id=3251 And the award goes to…[*død lenke*]
6. ↑  Envy: «The Magic Soup And The Bittersweet Faces»
7. ↑  «Norske Envy vinner av EBBA-prisen». *kulturraadet.no*. 1. november 2013. Besøkt 26. november 2017.
8. ↑  Stein Østbø (3. mars 2019). «Nico & Vinz havnet i tvist med eks-manager». VG. Arkivert fra originalen 4. mars 2020. Besøkt 14. oktober 2020.

Eksterne lenker
---------------

* (en) Nico & Vinz – kategori av bilder, video eller lyd på Commons Rediger på Wikidata
* (en) Nico & Vinz på Internet Movie Database Rediger på Wikidata
* (en) Nico & Vinz på Apple Music Rediger på Wikidata

* (en) Nico & Vinz på Discogs Rediger på Wikidata

* (en) Nico & Vinz på Discogs Rediger på Wikidata

* (en) Nico & Vinz på MusicBrainz Rediger på Wikidata

* (en) Nico & Vinz på SoundCloud Rediger på Wikidata

* (en) Nico & Vinz på Spotify Rediger på Wikidata

* (en) Nico & Vinz på Songkick Rediger på Wikidata

* (en) Nico & Vinz på Last.fm Rediger på Wikidata

* (en) Nico & Vinz på Genius — sangtekster Rediger på Wikidata

* (en) Nico & Vinz på AllMusic Rediger på Wikidata

* (en) Nico & Vinz på AllMusic Rediger på Wikidata
* Nico & Vinz på Twitter Rediger på Wikidata

* Nico & Vinz på Facebook Rediger på Wikidata

* Nico & Vinz på Facebook Rediger på Wikidata

* Nico & Vinz på Instagram Rediger på Wikidata

* Nico & Vinz på YouTube Rediger på Wikidata

* Nico & Vinz på Myspace Rediger på Wikidata

* Nico & Vinz på TikTok Rediger på Wikidata

| * v
* d
* r
Årets spellemann |
| --- |
| 
* 1985: a-ha
* 1986: Sissel Kyrkjebø
* 1987: Jørn Hoel
* 1988: Det Norske Kammerorkester
* 1989: Øystein Sunde
* 1990: Gitarkameratene
* 1991: Dance with a Stranger
* 1992: DumDum Boys
* 1993: The September When
* 1994: Øystein Sunde
* 1995: Morten Harket
* 1996: D.D.E.
* 1997: Bjørn Eidsvåg
* 1998: Leif Ove Andsnes
* 1999: Ole Ivars
* 2000: Herborg Kråkevik
* 2001: Morten Abel
* 2002: Röyksopp
* 2003: Silje Nergaard
* 2004: Odd Nordstoga
* 2005: Madrugada
* 2006: Vamp
* 2007: Hellbillies
* 2008: Espen Lind
* 2009: Alexander Rybak
* 2010: Karpe Diem
* 2011: Jarle Bernhoft
* 2012: Kaizers Orchestra
* 2013: Ole Paus
* 2014: Nico & Vinz
* 2015: Kygo
* 2016: Marcus & Martinus
* 2017: Astrid S
* 2018: Alan Walker
* 2019: Sigrid
* 2020: TIX
* 2021: Girl in Red
* 2022: Karpe

 |  |

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** BBC Things **·** MusicBrainz **·** Discogs **·** Discogs **·** AllMusic **·** AllMusic
 |